Ses Riebies in kwarteind | Netwerk24
Die Hoërskool Riebeeckrand van Randfontein vaar uitstekend in die ATKV-redenaarskompetisie.
’n Rekordgetal van 23 Riebeeckranders het aan die eerste ronde van die kompetisie deelgeneem.
Ses leerlinge het toe na die kwarteindronde van die kompetisie deurgedring. “Die mededinging is straf, daarom is dit voorwaar ’n besonderse prestasie,” sê Elzeri Wright, die skool se woordvoerder.
Die kwarteindronde is op 1 Junie by die Hoërskool Linden in Johannesburg.
Die spogredenaars wat na die kwarteindronde van die ATKV-redenaarskompetisie deurdring, is (van links voor) Rick van den Berg, Devonique Breedt, Suerette Maartens, organiseerder, Werner Gabriël en Carli Rall. Agter is Mapule Diale en Monique Pienaar. 'Men are from Mars, Women are from Venus'-boek gaan silwerdoek toe | SARIE
‘Men are from Mars, Women are from Venus’-boek gaan silwerdoek toe	deur admin
Die bekende selfhelp-verhoudingsboek Men are from Mars, Women are from Venus deur John Gray is volgens berigte op pad na die groot skerm. Nuus24 berig dat Summit Entertainment, dieselfde vervaardigers wat die gewilde Twilight-flieks gemaak het, die rolprent- en TV-regte bekom het. Dit lyk op dié stadium asof die fliek dieselfde trant as die sterbelaaide 2009-romantiese komedie He’s Just Not That Into You gaan volg.
Gray se eerste Mars/Venus-boek is in 1992 gepubliseer en het vinnig die “bybel vir verhoudings” geword. Meer as 50 miljoen kopieë is in 45 verskillende wêrelddele verkoop. Dit was sowat 7 jaar lank op die New York Times se topverkoperlys.
Het Kaapstad die #MannequinChallenge gewen? Ons dink so! Selfs die Moederstad het die internet-uitdaging aangepak wat wêreldwyd viral gaan. Dié video is onlangs op ’n somersdag in Kampsbaai, Kaapstad, geneem. Kan jy glo meer as 200 mense het deelgeneem? Só berig …